ོངས་
བག་དང༌། །རིམས་བསྐྱེད་རྨུགས་ཤིང་ཆམ་པས་འདེབས། །མགོ་ན་སྐྲངས་ཤིང་རློན་སྒྱིད་སྐྱུར། །
རྩ་ཡི་རྒྱུན་འགགས་མེ་དྲོད་ཉམས། །དེ་ལ་སྨྱུང་དང་རློན་སྨན་དང༌། །མངལ་འབྱུང་སྣད་སྨན་
བཏང་བ་དང༌། །གཉིད་ཆེས་གྱུར་ལ་སྐྱུགས་སྨན་རྣོ། །མིག་སྨན་རྣོ་དང་སྣ་སྨན་དང༌། །རྙང་པ་
-33-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སེམས་ལས་བུད་མེད་བསྟེན། །མྱ་ངན་འཇིགས་དང་ཁྲོ་བ་སྦྱར། །དེ་དག་ཉིད་ཀྱིས་གཉིད་
དྲགས་པ། །འཇིག་ཅིང་བད་ཀན་རབ་ཟད་བྱེད། །གཉིད་ཡར་བ་ཡི་ཡན་ལག་སྙོམ། །ཀླད་པ་
སྤྱི་ཞིང་གླལ་ལོང་མ། །མི་གསལ་ན་ཞིང་མགོ་འཁོར་བ། །ཟས་ནི་འཇུ་སླ་རླུང་བསྐྱེད་ནད། །དེ་
བས་མཚན་མོ་དུས་བཞིན་དུ། །ཅི་བདེར་གཉིད་ནི་ལོག་པར་བྱ། །མ་གོམས་གཉིད་ཀྱིས་མ་
ལོག་ན། །ནངས་པར་མ་ཟོས་ཕྱེད་གཉིད་ལོག། གཉིད་ཡར་གྱུར་ན་འོ་མ་དང༌། །ཆང་དང་ཤ་ཁུ་
ཞོ་རྣམས་བཏུང༌། །ལུས་བསྐུ་དྲིལ་དང་ཁྲུས་བྱ་ཞིང་། །མགོ་བསྐུ་རྣ་བ་མིག་བག་བྱ། །ན་ཆུང་
ལག་ངར་གྱིས་འཁྱུད་དང༌། །སེམས་བདེ་བྱ་བ་ཟིན་པ་དང་། །ཡིད་དང་རྗེས་མཐུན་ཡུལ་ལྡན་
པ། །ཅི་འདོད་གཉིད་འོང་བདེ་བ་བསྐྱེད། །བུད་མེད་གཞོན་ཞིང་ཡིད་འོང་མ། །ལུས་དྲོད་ཅན་ལ་
ཀུན་འཁྱུད་དེ། །འོ་བྱ་ལྕེ་མཆུ་གཞིབ་པ་སོགས། །ཆགས་པའི་སྦྱོར་བ་ཐམས་ཅད་བྱ། །རྡོ་རྗེ་
བརྟན་པར་འགྲེང་བ་དག། དམ་དྲོའི་པད་མར་ཅུང་ཟད་གསོར། །བདེ་ཆེན་བཅུད་ནི་རྒྱས་བྱ་ཡི། །
དེ་རྒྱུ་ཐིག་ལེ་ཉམས་མི་བྱ། །བུ་ཡི་དོན་དུ་མ་གཏོགས་པ། །ཁྱིམ་པ་ཡིས་ཀྱང་ཉམས་མི་བྱ། །
དེ་ཡི་སྐྱོན་ཡོན་མི་བརྩི་བ། །ཤིན་ཏུ་ཆགས་པས་དྲེགས་ན་ཡང༌། །དགུན་དུས་རོ་ཙ་བྱས་
དྲགས་ཚེ། །འདོད་པས་འདོད་པ་བསྟེན་པར་བྱ། །དཔྱིད་སྟོན་ཞག་ནི་གཉིས་གཉིས་ནས། །
སོས་ཀ་དབྱར་ཚེ་ཟླ་ཕྱེད་ཅིང༌། །གཞན་དུ་བུད་མེད་ལ་ཞུགས་ན། །མགོ་འཁོར་ངམ་དང་བརླ་
མཐུ་ཉམས། །སྟོབས་དང་ལུས་ཟུངས་དབང་པོ་ཉམས། །དུས་མིན་འཆི་བར་བྱེད་པ་ཡིན། །
རྟག་ཏུ་མིག་སྨན་བསྟེན་བྱ་ཞིང་། །དེ་ནས་སྣ་སྨན་འཁུར་རྐང་དོར། །དུ་བ་སོ་རྩི་བསྟེན་པར་
བྱ། །སོ་རྩི་གློ་འགྲམས་མཁྲིས་པ་ཁྲག། རྩུབ་པས་མིག་ནི་ན་བ་དང༌། །དུག་གིས་བརྒྱལ་ཞིང་
ཆང་ནད་གཟིར། །ལུས་སྐེམ་གྱུར་ལ་གནོད་པ་ཡིན། །རྟག་ཏུ་བསྐུ་བྱུག་སྤྱོད་བྱེད་ན། །དེ་ནི་
རྒས་ངལ་རླུང་འཇོམས་ཡིན། །མིག་གསལ་ལུས་རྒྱས་ཚེ་འཕེལ་ཞིང་། །གཉིད་འོང་པགས་
འཇམ་བརྟས་བྱེད་ཡིན། །དེ་ནི་མགོ་དང་རྣ་བ་དང༌། །རྐང་པ་ཁྱད་པར་རྟག་ཏུ་བསྟེན། །བད་
-34-

མཁས་པ་འཇུག་པའི་སྒོ་ལས། གསོ་རིག་བདུད་རྩིའི་བུམ་པ་བཞུགས།
ཀན་སྐྱེས་དང་མ་ཞུ་དང༌། །བཀྲུ་སྨན་སོགས་བཏང་བསྐུ་བྱུག་སྤང༌། །ཡང་ཞིང་ལས་ནི་ནུས་པ་
དང༌། །མེ་ཡིས་དྲོད་བསྐྱེད་ཚིལ་འབྲི་ལ། །ལུས་ཀྱི་སྐབས་ཕྱེད་མཁྲེགས་པ་ཉིད། །རྩོལ་བ་
ལས་ནི་འབྱུང་བར་འགྱུར། །རླུང་མཁྲིས་ནད་ཅན་བྱིས་པ་དང༌། །རྒས་ཤིང་འཁོགས་པས་དེ་
སྤང་བྱ། །སྟོབས་ལྡན་སྣུམ་བག་ཟ་བ་དང༌། །གྲང་བའི་དུས་དང་དཔྱིད་དུས་དང༌། །ནུས་ལྡན་
དག་གིས་དེ་བསྟེན་བྱ། །དེ་ལ་གཞན་ཚེ་དལ་བ་ཉིད། །དེ་བྱས་ཅི་བདེར་ལུས་དག་ནི། །ཀུན་
ནས་ཡོངས་སུ་མཉེ་བར་བྱ། །རྩོལ་བ་དེ་བྱས་ཟིན་ནས་ནི། །བདེ་བར་ལུས་ཀུན་གནས་པར་
བྱ། །ཤིན་ཏུ་རྩོལ་བས་ལུད་པ་དང༌། །སྐོམ་དང་གཅོང་ཆེན་དྲི་ཆེན་མུན། །ཁྲག་དང་མཁྲིས་
རྒྱས་ངལ་དང་དུབ། །རིམས་དང་རློན་པ་འབྱུང་བར་འགྱུར། །ཧ་ཅང་ལས་དང་ལས་མེད་སྤང་། །
ཧ་ཅང་སྨྲ་དང་མི་སྨྲ་སྤང་། །ཧ་ཅང་བྱམས་དང་མི་བྱམས་སྤང༌། །ཧ་ཅང་རྒོད་དང་ཞུམ་པ་སྤང་། །
ཧ་ཅང་བརྩོན་དང་མི་བརྩོན་སྤང༌། །ཧ་ཅང་ཟ་དང་མི་ཟ་སོགས། །མཐར་ལྷུང་ཐམས་ཅད་
སྤངས་ནས་ནི། །དབུ་མའི་ལམ་གྱི་རྗེས་འཇུག་བྱ། །གནོད་པར་དགོས་པའང་ཀུན་སྤངས་
ཤིང༌། །ཕན་པར་ངེས་པ་ཐམས་ཅད་བྱ། །ཁྱད་པར་དཀོན་མཆོག་ལྷ་མཆོད་དང༌། །གཞན་
དགའ་བ་ཉིད་འབད་པས་བྱ། །ལུས་འདི་གཙོ་བོར་བསྲུང་བྱ་སྟེ། །སྐྱང་འོས་ཡལ་བར་དོར་མི་
བྱ། །བསྲུང་བའི་སྔགས་དང་སྨན་ལ་སོགས། །ཡིད་ཆེས་ཐམས་ཅད་བསྟེན་པར་བྱ། །ཕྱེན་དང་
བཤང་གཅི་ཁོང་དུ་འགགས། །མིག་རྡུལ་དྲོད་ཆུང་སྙིང་ནད་འགྱུར། །བཤང་འགགས་བྱིན་པའི་
ཉྭ་འགྱུར་ཞིང༌། །ཆམ་པས་འདེབས་ཤིང་ཀླད་པ་ན། །ཁར་ནི་མི་གཙང་འབྱུང་བ་དང༌། །སྔར་
བཤད་ནད་དུ་འགྱུར་བ་ཡིན། །གཅིན་འགགས་པ་ཡིས་ཡན་ལག་ན། །དྲེའུ་མཆུ་སོ་ཕོ་མཆིན་
དང༌། །རྐུ་ཡི་ནང་ན་སྔར་གྱི་ནད། །ཕལ་ཆེར་འབྱུང་ངོ་དེ་ཡི་སྨན། །དེ་བུ་བསྐུ་བྱུག་ལུས་བཅིང་
དང་། །དུགས་དང་སྨན་མར་མ་བཏང་བའོ། །ཟས་སྐོམ་བཤང་བ་འགགས་པ་དང་། །བཤང་
འགགས་ལས་བྱུང་གློ་གཅོང་མཚུངས། །ཆུ་བཀག་པ་ལས་མར་གསར་ནི། །ཚེ་ཚད་ཙམ་དུ་
-35-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རབ་ཏུ་སྦྱར། །སྒྲེགས་པ་བཀག་ན་ཡི་ག་འཆུས། །ལུས་འདར་སྙིང་དང་བྲང་འགགས་ན། །སྦོ་
ཞིང་ལུད་པ་སྐྱིགས་བུས་འདེབས། །དེ་སྨན་སྐྱིགས་བུ་དག་དང་འདྲ། །སྦྲིད་བཀག་མགོ་ནད་
དབང་མི་རྣོ། །གཉའ་རེངས་ཁ་ཡོ་འགྲམ་ཆགས་འགྱུར། །དུག་རྣོན་གྱིས་བདུག་མིག་སྨན་
དང་། །སྣ་སྨན་ཉི་མ་བལྟ་བ་ཡིས། །སྦྲིད་པ་འགགས་པ་བསལ་བྱ་ཡིས། །སྣུམ་དང་དུགས་
ཀྱང་བསྟེན་པར་བྱ། །སྐམ་པ་བཀག་པས་ཁ་སྐམས་ཤིང༌། །ཡན་ལག་མི་བདེ་རྣ་མི་བསང༌། །
མགོ་འཁོར་མྱོས་ཤིང་སྙིང་ནད་འབྱུང༌། །དེ་བསིལ་ཆོ་ག་ཐམས་ཅད་ཕན། །བཀྲེས་པ་ལུས་ཤིང་
ཡི་ག་འཆུས། །ལུས་སྙོམས་ཉམས་ཆུང་གཟེར་མགོ་འཁོར། །དེ་ལ་ཟས་ཀྱང་སྣུམ་དྲོ་དང་། །
མཆུ་བ་དག་ནི་སྦྱར་བར་བྱ། །གཉིད་བཀག་ཁོང་མྱོས་སྤྱི་བོ་མིག། ལྕི་ཞིང་སྙོང་ལ་གླང་འོང་
ཞིང༌། །ལུས་ཞིག་སྙམ་སེམས་དེ་ལ་ནི། །གཉིད་ལོག་ལུས་མཉེ་ཕན་པ་ཡིན། །ལུད་པ་བཀག་
པས་དེ་འཕེལ་ཞིང་། །དབུགས་མི་བདེ་ཞིང་སྐྱིགས་བུས་འདེབས། །དེར་ནི་ལུས་བསལ་ཆོག་
བྱ། །ལུད་པ་དབུགས་ནི་བཀག་པ་ལས། །སྐྲན་དང་སྙིང་ནད་མྱོས་པར་འགྱུར། །དེ་ལ་ངལ་
གསོ་བྱ་བ་དང༌། །རླུང་སེམས་བྱ་བའི་ཆོག་ཕན། །ཀླལ་བཀག་ནད་ནི་སྦྲིད་པ་མཚུངས། །ཆོ་ག་
ཐམས་ཅད་རླུང་འཇོམས་བྱ། །མཆི་མ་བཀག་པས་མགོ་སྙིང་ན། །གཉའ་རེངས་ཡི་ག་འཆུས་
མགོ་འཁོར། །སྐྲན་བཅས་སྣ་ཆུ་འཛག་འགྱུར་ཏེ། །གཉིད་ངོམས་ཆང་བཏུང་གཏམ་སྙན་ཕན། །
སྐྱུག་བྲོ་བརྣགས་པས་མེ་དབལ་མཛེ། །འབྲས་དང་མིག་ནད་གཡན་པ་རིམས། །སྐྱ་རྦབ་ལུད་
པ་དབུགས་མི་བདེ། །དང་ཁ་རོ་སྟོད་མི་བདེ་སྐྲང༌། །དེ་མ་བཀང་དོབ་དུད་སྙུང་གནས། །རྩུབ་
ཟོས་དེ་ཉིད་སྐྱུགས་པ་དང༌། །རྩོལ་དང་མྱུར་བ་གཏར་ཀ་གདབ། །བཀྲུ་སྨན་བཏང་བའང་
བསྔགས་པ་ཡིན། །ཞུ་བ་བཀག་པས་དེ་འཛག་དང༌། །ཕོ་མཚན་ན་དང་འོར་ནད་རིམས། །སྙིང་
ནད་ཆུ་བཀག་ལུས་ཤིག་དང༌། །སྒྲེའུ་འཕེལ་དང་མ་ནིང་འགྱུར། །དེ་ལ་ཁྱིམ་བྱའི་ཤ་དང་ཆང༌། །
འབྲས་ཆན་མས་བཏང་ལུས་བཅིང་དང༌། །མཆུ་སོའི་ནད་བསལ་ཏིལ་མར་བཙོས། །འོ་མ་བུད་
-36-

མཁས་པ་འཇུག་པའི་སྒོ་ལས། གསོ་རིག་བདུད་རྩིའི་བུམ་པ་བཞུགས།
མེད་གཞོན་བསྟེན་ཕན། །ཤུགས་ནི་བཀག་དང་བཙིར་བ་ཡིས། །ནད་ནི་ཀུན་ཀྱང་འབྱུང་བར་
འགྱུར། །ཤིན་ཏུ་མང་པོ་དེ་ཡི་ཕྱིར། །གསོ་དཔྱད་མང་པོ་འདིར་བཤད་དོ། །དེ་ལས་ཕལ་ཆེར་
རླུང་དུ་མ། །གང་ཕྱིར་འཁྲུགས་པར་འགྱུར་བས་ན། །དེ་ཕྱིར་དེ་ཡི་ཟས་སྐོམ་སྨན། །མཉམ་པར་
གྱུར་པས་སྦྱར་བར་བྱ། །འདི་དང་གཞན་དུ་ཕན་འདོད་པས། །འདོད་ཚན་ཕྲག་དོག་ཞེ་སྡང་
དང༌། །སེར་སྣ་འདོད་ཆགས་ལ་སོགས་ཤུགས། །རྟག་བཀག་དབང་པོ་ཐུལ་བར་བྱ། །དྲི་མ་
རྣམས་ནི་སྦྱང་བའི་ཕྱིར། །ཇི་བཞིན་དུས་སུ་ནན་ཏན་བྱ། །དེ་ནི་ཤིན་ཏུ་སོགས་འགྱུར་ན། །
ཤས་ཆེར་འཁྲུགས་པའི་སྲོག་རྒྱུན་གཅོད། །གནོད་པ་སྙུང་དང་གཞུ་བྱས་པས། །བསལ་ཀྱང་
སླར་ནི་ལྡང་སྲིད་ཀྱི། །གང་ཞིག་ལེགས་པར་སྦྱངས་པ་དག། དེ་ནི་སླར་ཡང་འབྱུང་མི་འགྱུར། །
དུས་ཤེས་པ་ཡི་དེ་ཕན་ཆད། །རིམ་པ་བཞིན་དུ་ཅི་རིགས་པར། །བཅུད་ཀྱིས་ལེན་རྣམས་གྲུབ་
པ་དང༌། །རོ་ཙའི་སྦྱོར་བ་སྦྱར་བར་བྱ། །སྨན་རྣམས་ཀྱིས་ནི་ལུས་སྦྱངས་ཕན། །ས་ལུ་དྲུག་ཅུ་
པ་དང་གྲོ། །མུད་ཀ་ཤ་དང་མར་ལ་སོགས། །ཕན་པའི་ཟས་ཀྱིས་རིམ་ལུས་རྟས། །ཡིད་འོང་དྲོ་
བསྐྱེད་སྨན་སྦྱར་བ། །ཡི་ག་བདེ་ཞིང་འཇུ་བྱེད་དང༌། །བསྐུ་ཞིང་དྲིལ་ཕྱིས་ཁྲུས་བཅས་དང༌། །
དྲག་པོ་འཇམ་རྩི་མས་བཏང་རྟས། །དེས་ནི་མེ་ཀུན་སྟོབས་ལྡན་ཞིང༌། །གློ་མདོག་དབང་པོ་དྲི་
མ་མེད། །དེ་བཞིན་ཚེ་རིང་རོ་ཙ་དང༌། །དཔལ་དང་གཟི་མདངས་ཐོབ་པར་འགྱུར། །འབྱུང་པོ་
དུག་དང་རླུང་ནད་མེ། །མཚོན་རྨས་ཆག་གྲུགས་སོགས་འབྱུང་དང༌། །འདོད་ཆགས་ཞེ་སྡང་
འཇིག་སོགས་གང༌། །དེ་ནི་གློ་བུར་ནད་ཅེས་བྱ། །ཤེས་རབ་ཉེས་པ་སྤངས་པ་དང༌། །དབང་པོ་
ཉེར་ཞི་དྲན་པ་དང༌། །ཡུལ་དུས་བདག་ཉིད་ཤེས་པ་དང༌། །དམ་པའི་སྤྱོད་པའི་རྗེས་འཇུག་པ། །
ལྷན་ཅིག་སྐྱེས་དང་གློ་བུར་ནད། །མདོར་ན་མི་སྐྱེ་བྱ་ཕྱིར་དང༌། །སྐྱེས་པ་ཞི་བར་བྱ་བའི་ཕྱིར། །
ཆོ་ག་འདི་ནི་བསྟན་པ་ཡིན། །སྨན་དཔྱད་བདུད་རྩིའི་བུམ་པ་ལས། །དང་པོར་ལུས་བསྲུང་ཞིང་
ནད་མི་འབྱུང་བར་བྱ་བའི་ལེའུ་སྟེ། དང་པོའོ།། །།
-37-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ནད་དང་ལུས་ཟུངས་དྲི་མ་དག། རྟག་ཏུ་ལུས་ཀྱི་རྩ་བ་ཡིན། །དེ་རླུང་དབུགས་དབྱུང་
དབུགས་རྔུབ་དང༌། །སོང་དང་ལས་སྤྱོད་ཤུགས་འབྱིན་དང༌། །ལུས་ཟུངས་ལེགས་པར་རྒྱུ་བ་
དང་། །དབང་པོ་རྣམས་ནི་གསལ་བ་དག། མི་གནོད་པ་ནི་རྗེས་འཛིན་ཡིན། །མཁྲིས་པ་འཇུ་
དྲོ་མཐོང་བྱེད་དང༌། །བཀྲེས་སྐོམ་ཟས་ལེན་མདངས་ཡིད་གཞུངས། །བློ་ལྡན་དབལ་སྙིང་ལུས་
འཇམ་པས། །བད་ཀན་བརྟན་ཞིང་སྣུམ་ཉིད་དང༌། །ཚིགས་འབྲེལ་བཟོད་ལ་སོགས་པས་སོ། །
ལུས་ཟུངས་ལས་གཙོ་གོ་རིམ་བཞིན། །ཚིམ་བྱེད་འཚོ་བྱེད་གཡོག་པ་དང་། །སྣུམ་དང་བརྟེན་
དང་འགེངས་པ་དང་། །མངལ་ནི་སྐྱེད་བྱེད་ཡིན་པར་བཤད། །བརྟེན་པར་བྱེད་པ་བཤང་བ་
ཡིན། །འདྲུལ་དང་འབྱིན་པ་གཅིན་གྱི་ཡིན། །རླུང་ནི་འཕེལ་བར་གྱུར་པ་ཡིས། །སྐེམ་དང་
མདོག་ནག་དྲོད་བག་དགའ། །འདར་དང་ལྟོ་སྦོས་བཤང་བ་བསྲི། །སྟོབས་དང་སྙིང་དང་དབང་
པོ་ཉམས། །སྨྲ་མང་མགོ་འཁོར་ཞུམ་པར་བྱེད། །མཁྲིས་པ་བཤང་གཅི་ལྤགས་མིག་སེར། །
བཀྲེས་སྐོམ་ལུས་ཚ་གཉིད་ཆུང་བྱེད། །བད་ཀན་དྲོད་ཉམས་མཆིལ་མ་མང༌། །ཁོང་རྙང་ལྕི་དང་
ཤ་མདོག་དཀར། །ལུས་གྲང་ཡན་ལག་ལྷོད་པ་དང༌། །ལུད་པ་དབུགས་མི་བདེ་གཉིད་ཆེ། །
དྭངས་མའི་བད་ཀན་དང་འདྲ་ལ། །ཁྲག་འཕེལ་མེ་དབང་ཁོང་འབྲས་མཆེར། །མཛེ་དང་རླུང་
ཁྲག་མཁྲིས་པ་ཁྲག། སྐྲན་དང་སྙིང་ནད་མིག་སེར་དང༌། །བསྐྱོད་དཀའ་དྲོད་ཉམས་རྨོངས་བག
དང་། །མིག་དང་གཅིན་པགས་དམར་བར་འགྱུར། །ཤ་འཕེལ་ལྦ་བ་རྨེན་བུ་འདུད། །མཁུར་
ཚོས་བྲང་ལྟོ་བརླ་སྦོམ་ཞིང༌། །མགུལ་སོགས་ལྷག་པར་ཤ་ཡང་ཆེ། །ཚིལ་འཕེལ་དེ་འདྲ་དེ་
བཞིན་ངལ། །ཅུང་ཟད་བསྐྱོད་ཀྱང་དབུགས་རྒོད་ཅིང༌། །རྐུབ་ཚོས་ནུ་མ་གསུམ་འཕྱང་འགྱུར། །
རུས་འཕེལ་རུས་ལྷག་སོ་ལྷག་འགྱུར། །རྐང་འཕེལ་ལུས་ལྕི་མིག་རྩ་དབྱུང༌། །ཚི